EXTRAS DIN

ORDONANŢA DE URGENŢĂ Nr. 115/2023 din 14 decembrie 2023

privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene

EMITENT: GUVERNUL ROMÂNIEI

PUBLICATĂ ÎN: MONITORUL OFICIAL NR. 1139 din 15 decembrie 2023

….............................................................................................................................

ART. XXVI

 (1) Începând cu data intrării în vigoare a prezentei ordonanţe de urgenţă, aplicabilitatea unor dispoziţii prevăzute în Legea învăţământului preuniversitar nr. 198/2023, publicată în Monitorul Oficial al României, Partea I, nr. 613 din 5 iulie 2023, cu modificările ulterioare, se prorogă după cum urmează:

 a) prevederile art. 67 alin. (4), (6), (7), (8) se prorogă până la începutul anului şcolar 2025 - 2026;

 b) prevederile art. 116 - art. 119 se prorogă până la începutul anului şcolar 2025 - 2026;

 c) prevederile art. 131 alin. (11) se prorogă până la începutul anului şcolar 2025 - 2026;

 d) prevederile art. 138 alin. (5) se prorogă până la începutul anului şcolar 2025 - 2026;

 e) prevederile art. 139 alin. (2) lit. d), alin. (3), (7) se prorogă până la începutul anului şcolar 2025 - 2026;

 f) prevederile art. 23 alin. (1) lit. f) şi art. 207 alin. (11) se prorogă până la începutul anului şcolar 2025 - 2026;

 g) prevederile art. 217 alin. (3) se prorogă până la începutul anului şcolar 2025 - 2026;

 h) art. 77 alin. (4) se prorogă până la data de 1 ianuarie 2025.

 (2) Prevederile art. 248 alin. (21) din Legea nr. 198/2023, cu modificările ulterioare, se modifică şi vor avea următorul cuprins:

 "Finanţarea în baza şi în limitele costului standard/elev/preşcolar/antepreşcolar, potrivit dispoziţiilor art. 139 alin. (1), (2) lit. a) - c), (4) şi (9) - (16) din Legea nr. 198/2023, cu modificările ulterioare, se aplică începând cu data de 1 ianuarie 2024."

 (3) Aplicarea prevederilor art. 63 alin. (4), art. 78 alin. (8), art. 105 alin. (10) din Legea nr. 198/2023, cu modificările ulterioare, se suspendă până la începutul anului şcolar 2025 - 2026.

 (4) În anul 2024 pentru Programul Naţional Masă Sănătoasă se asigură de la bugetul de stat din sume defalcate din taxa pe valoare adăugată pentru finanţarea cheltuielilor descentralizate la nivelul comunelor, oraşelor, municipiilor, sectoarelor şi municipiului Bucureşti, în limita sumei de 1.139.400 mii lei aprobată într-o poziţie distinctă într-o anexă la Legea bugetului de stat pe anul 2024, pentru preşcolarii şi elevii din maximum 1.000 de unităţi de învăţământ preuniversitar de stat. Repartizarea sumelor pe unităţi/subdiviziuni administrativ-teritoriale şi pe unităţi de învăţământ, precum şi normele metodologice de aplicare a Programului Naţional pentru anul 2024 se aprobă prin hotărâre a Guvernului, la propunerea Ministerului Educaţiei

 (5) Prin derogare de la prevederile art. 134 din Legea nr. 198/2023, cu modificările ulterioare, respectiv ale art. 147 din Legea învăţământului superior nr. 199/2023, în anul 2024 finanţarea cheltuielilor pentru educaţie, la nivelul sistemului naţional de învăţământ preuniversitar şi superior, cu toate componentele sale, reprezintă minimum 10,0% din cheltuielile bugetului general consolidat.

 (6) Prevederile art. 49 alin. (3) din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările şi completările ulterioare, se aplică începând cu anul 2025.

 ART. XXVII

 Până la intrarea în vigoare a dispoziţiilor privind înfiinţarea Centrului Naţional de Educaţie Incluzivă, normele metodologice pentru evaluarea, privind orientarea/reorientarea între niveluri de sprijin şi privind asigurarea serviciilor necesare copiilor cu CES, conform prevederilor art. 69, în unităţile de învăţământ, inclusiv în centrele şcolare pentru educaţie incluzivă şi în unităţile şcolare speciale, se elaborează de Ministerul Educaţiei.

 ART. XXVIII

 Până la intrarea în vigoare a prevederilor art. 207 alin. (11), Legea învăţământului preuniversitar nr. 198/2023, publicată în Monitorul Oficial al României, Partea I, nr. 613 din 5 iulie 2023, cu modificările ulterioare, beneficiază de reducerea normei didactice de predare-învăţare-evaluare cu două ore săptămânal, la cerere, fără diminuarea salariului personalul didactic de predare şi de instruire practică cu o vechime în învăţământ de peste 25 ani şi cu gradul didactic I.

 ART. XXIX

 Articolul 248 alin. (2) din Legea învăţământului preuniversitar nr. 198/2023, publicată în Monitorul Oficial al României, Partea I, nr. 613 din 5 iulie 2023, cu modificările ulterioare, se modifică după cum urmează:

 "Până la data de 1.09.2025, Ministerul Educaţiei stabileşte, prin ordin al ministrului educaţiei, care se publică în Monitorul Oficial al României, Partea I, măsurile aplicabile la nivelul sistemului naţional de învăţământ şi elaborează metodologiile, regulamentele şi alte acte normative care decurg din aplicarea prezentei legi."

 ART. XXX

În termen de 30 zile de la data intrării în vigoare a prezentei ordonanţe de urgenţă, Ministerul Educaţiei emite ordinul de ministru pentru modificarea Ordinului ministrului educaţiei nr. 6.072/2023 privind aprobarea unor măsuri tranzitorii aplicabile la nivelul sistemului naţional de învăţământ preuniversitar şi superior, publicat în Monitorul Oficial al României, Partea I, nr. 793 din 1 septembrie 2023, care se va publica în Monitorul Oficial al României, Partea I.

........................................................................................................................................................